CELEX: 32006R1629
Language: da
Date: 2006-10-31 00:00:00
Title: Kommissionens forordning (EF) nr. 1629/2006 af 31. oktober 2006 om ændring af forordning (EF) nr. 1010/2006 om visse undtagelsesforanstaltninger til støtte for markedet for æg og fjerkræ i visse medlemsstater

1.11.2006   
            
            
               DA
            
            
               Den Europæiske Unions Tidende
            
            
               L 302/41
            
         KOMMISSIONENS FORORDNING (EF) Nr. 1629/2006
   af 31. oktober 2006
   om ændring af forordning (EF) nr. 1010/2006 om visse undtagelsesforanstaltninger til støtte for markedet for æg og fjerkræ i visse medlemsstater
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), særlig artikel 14, stk. 1, første afsnit, litra b),
   under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (2), særlig artikel 14, stk. 1, første afsnit, litra b), og
   ud fra følgende betragtninger:
   
               (1)
            
            
               Rådets direktiv 93/119/EF (3) om beskyttelse af dyr definerer begreberne slagtning og aflivning.
            
         
               (2)
            
            
               I artikel 4 og 7 i Kommissionens forordning (EF) nr. 1010/2006 (4) præciseres det ikke, at »aflivning« af dyrene ligeledes bør betragtes som en undtagelsesforanstaltning til støtte for markedet i lighed med slagtning.
            
         
               (3)
            
            
               Da medlemsstaterne i deres nationale lovgivning ikke i tide har kunnet tage hensyn til begrebet »aflivning«, og da forordning (EF) nr. 1010/2006 for nylig er blevet ændret, vil visse af disse medlemsstater have vanskeligt ved at overholde den frist, der er fastsat i artikel 10 i nævnte forordning, til at foretage betalinger til de personer, der nyder godt af undtagelsesforanstaltningerne til støtte for markedet, dvs. inden den 31. december 2006. Betalingsfristen bør derfor forlænges nogle måneder.
            
         
               (4)
            
            
               Forordning (EF) nr. 1010/2006 bør ændres i overensstemmelse hermed.
            
         
               (5)
            
            
               Bestemmelserne i artikel 14 i forordning (EØF) nr. 2771/75 og artikel 14 i forordning (EØF) nr. 2777/75 om vedtagelse af de pågældende foranstaltninger anvendes siden den 11. maj 2006. Nærværende forordning bør derfor også anvendes fra nævnte dato.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Fjerkrækød og Æg —
            
         UDSTEDT FØLGENDE FORORDNING:
   Artikel 1
   I forordning (EF) nr. 1010/2006 foretages følgende ændringer:
   
               1)
            
            
               I artikel 4 foretages følgende ændringer:
               
                           a)
                        
                        
                           Stk. 1 affattes således:
                           »1.   Slagtning og aflivning, der er fremskyndet mindst seks uger, af en del af avlsbestanden for at nedskære produktionen af æg til udrugning i KN-kode 0105 92 00, 0105 93 00, 0105 99 10, 0105 99 20, 0105 99 30 og 0105 99 50 betragtes som undtagelsesforanstaltninger til støtte for markedet, jf. artikel 14 i forordning (EØF) nr. 2777/75, såfremt intet dyr på ny sættes i produktion på de pågældende anlæg i denne periode.«
                        
                     
                           b)
                        
                        
                           Stk. 2, første afsnit, affattes således:
                           »For fremskyndet slagtning og aflivning som fastsat i stk. 1 ydes der medlemsstaten en kompensation inden for det maksimale antal stykker og for den periode, der er fastsat i bilag IV.«
                        
                     
         
               2)
            
            
               Artikel 7 affattes således:
               »Artikel 7
               1.   Fremskyndet slagtning og aflivning af »hønekyllinger, der er klare til at lægge æg« betragtes som undtagelsesforanstaltninger til støtte for markedet, jf. artikel 14 i forordning (EØF) nr. 2777/75.
               2.   For slagtning og aflivning som fastsat i stk. 1 ydes der medlemsstaten en kompensation inden for det maksimale antal dyr og for den periode, der er fastsat i bilag VII.
               Det maksimale kompensationsbeløb fastsættes til 3,20 EUR pr. »hønekylling, der er klar til at lægge æg«.«
            
         
               3)
            
            
               I artikel 10 ændres datoen »den 31. december 2006« til »den 31. marts 2007«.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 11. maj 2006.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. oktober 2006.
      
         
            På Kommissionens vegne
         
         Mariann FISCHER BOEL
         
            Medlem af Kommissionen
         
      
   
   
      (1)  EFT L 282 af 1.11.1975, s. 49. Senest ændret ved forordning (EF) nr. 679/2006 (EUT L 119 af 4.5.2006, s. 1).
   
      (2)  EFT L 282 af 1.11.1975, s. 77. Senest ændret ved forordning (EF) nr. 679/2006.
   
      (3)  EFT L 340 af 31.12.1993, s. 21.
   
      (4)  EUT L 180 af 4.7.2006, s. 3. Ændret ved forordning (EF) nr. 1256/2006 (EUT L 228 af 22.8.2006, s. 9).